Ο **Φλόρις φαν Ντάικ** (ολλανδικά: **Floris van Dyck**, αναγράφεται επίσης και Floris van Dijck ή Floris Claesz. van Dyck, περ. 1575 - πριν τις 26 Απριλίου 1651) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με νεκρές φύσεις.

Βιογραφία
---------

Το παλαιό ζυθοποιείο "De Olyphant", όπου ζούσε κι εργαζόταν ο Κορνέλις φαν Ράικ και όπου πιθανόν ο εξάδελφός του, Πίτερ, διατηρούσε εργαστήριο
Ο φαν Ντάικ έζησε το μεγαλύτερο μέρος της ζωής του στο Χάαρλεμ, αλλά γεννήθηκε στο Ντελφτ. Ήταν εξάδελφος του Πίτερ Κορνέλις φαν Ράικ, του οποίου ο πατέρας, Κορνέλις, αρχικά είχε ένα ζυθοποιίο στο Ντελφτ πριν πάει στο ζυθοποιίο "De Olyphant" στο Χάαρλεμ. Το 1600 καταγράφεται ως ευρισκόμενος στη Ρώμη, όπου ήταν καλός φίλος τυ Τζουζέππε Τσέζαρι και τον παρακολούθησε να θεραπεύεται από ασθένεια με τη χρήση του *Olio del gran Duco*, ενός ελαίου το οποίο του είχε δώσει ο προσωπικός ιατρός του Πάπα, με το οποίο επάλειψε όλο του το σώμα Χάρη στη θαυματουργή αυτή θεραπεία, ο Τσέζαρι μπόρεσε να ολοκληρώσει την εικόνα για την Αγία Τράπεζα στη Βασιλική του Αγίου Ιωάννη Λατερανού.

Το 1606 επέστρεψε στην Ολλανδία κι εγκαταστάθηκε στο Χάαρλεμ, αποτελώντας μια από τις πηγές του Κάρελ φαν Μάντερ για τους (τότε) σύγχρονους Ιταλούς ζωγράφους στο βιβλίο του *Schilder-boeck*. Πιθανόν να ζούσε μαζί ή κοντά με τον θείο του, ζυθοποιό Κορνέλις φαν Ράικ. Όπως και ο νεαρός Φρανς Χαλς και άλλοι βοηθοί του φαν Μάντερ, ο Φλόρις δεν διαθέτει δικό του "λήμμα" στο βιβλίο του Μάντερ, αν και ήταν ήδη καταξιωμένος ζωγράφος επιστρέφοντας από την Ιταλία. Μετά τον θάνατο του Κάρελ φαν Μάντερ, ο Φλόρις έγινε μέλος στη Συντεχνία του Αγίου Λουκά του Χάαρλεμ, της οποίας έγινε "πρύτανις" το 1637. Στις 11 Σεπτεμβρίου 1625 νυμφεύτηκε, για δεύτερη φορά, την Κορνέλια Γιανσντρ. Φλάσμαν και μοναδικός του μάρτυρας ήταν ο ευκατάστατος Χάισμπερτ Κλες φαν Κάμπεν.

Επηρεάστηκε από τον Οσίας Μπέερτ και την Κλάρα Πέιτερς και θεωρείται ο επινοητής του είδους νεκρής φύσης *banketje* (συμπόσιο), κατ' αναλογίαν των νεκρών φύσεων με πρωινά γεύματα, τις αποκαλούμενες *ontbijtjes*, μαζί με τον Νικολάες Χίλλις. Εκτός από τον Χίλλις, επηρέασε τους Φλόρις φαν Σούτεν, Πίτερ Κλες και Ρούλοφ Κουτς. Ο Φλόρις φαν Ντάικ απεβίωσε στο Χάαρλεμ.

Φωτοθήκη
--------

* Πίνακες του Φλόρις φαν Ντάικ
* Ολλανδικό συμπόσιο με τυρί, ψωμί, καρύδια και φρούταΟλλανδικό συμπόσιο με τυρί, ψωμί, καρύδια και φρούτα
* Νεκρή φύση ontbijtje του 1610: Ολλανδικό πρωινό τυρί, ψωμί, καρύδια και φρούτα, σερβιρισμένο σε λευκό λινό του Χάαρλεμ που προστατεύει το τραπεζομάντιλο. Μουσείο Φρανς Χαλς.Νεκρή φύση *ontbijtje* του 1610: Ολλανδικό πρωινό τυρί, ψωμί, καρύδια και φρούτα, σερβιρισμένο σε λευκό λινό του Χάαρλεμ που προστατεύει το τραπεζομάντιλο. Μουσείο Φρανς Χαλς.
* Νεκρή φύση με κανάτα από κασσίτερο, τυρί και φρούταΝεκρή φύση με κανάτα από κασσίτερο, τυρί και φρούτα

Παραπομπές
----------

1. ↑  *Διεθνές Πρότυπο Aναγνωριστικό Ονόματος*. 0001 1952 4478 0000 0001 1952 4478. Ανακτήθηκε στις 17  Οκτωβρίου 2015.
2. ↑  (Αγγλικά) *Union List of Artist Names*. 500003326. Ανακτήθηκε στις 9  Οκτωβρίου 2017.
3. ↑  (Αγγλικά) *ECARTICO*. 2477. Ανακτήθηκε στις 9  Οκτωβρίου 2017.
4. ↑  (Αγγλικά) *Union List of Artist Names*. 2  Νοεμβρίου 2017. 500003326. Ανακτήθηκε στις 14  Μαΐου 2019.
5. 1 2 3 4  Entry on Floris Claesz van Dyck[*νεκρός σύνδεσμος*] in the RKD
6. 1 2  Collections of Paintings in Haarlem 1572-1745: Netherlandish Inventories, p.102 (inventory of Agatha Pieters Bal), by Pieter Biesboer, 2001, The J. Paul Getty Trust
7. 1 2  (Ολλανδικά) Floris van Dyck mentioned in Joseph van Arpino biography in Karel van Mander's *Schilder-boeck*, 1604, courtesy of the Digital library for Dutch literature
8. ↑  marriage notes in *De identificatie van een familiegroep door Frans Hals*, by Pieter Biesboer, pp. 77, Haerlem : jaarboek 2012, ISSN 0927-0728, on the website of the North Holland Archives

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Εξωτερικοί σύνδεσμοι
--------------------

* Πολυμέσα σχετικά με το θέμα  Floris van Dyck στο Wikimedia Commons
* Floris van Dijck - Rijksmuseum
* Artcyclopedia entry

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 88878413
* **Europeana**: agent/base/3507
* ISNI: 0000 0001 1952 4478
* GND: 1011577739
* BNF: cb14957819m (data)
* BPN: 20388735
* ULAN: 500003326
* RKD: 25231

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |